כל אחד משלושת התהליכים הללו מלמד אותנו משהו על עצמנו. באימון ובטיפול, הסוגיות האישיות והמקצועיות שמועלות הופכות אותנו מודעים יותר לאופן ההתנהלות שלנו בחיים וחושפות את המטרות מאחורי הבחירות שלנו. כך גם בסידור הבית, מיון החפצים מייצר שאלות שהתשובה עליהן מלמדת אותנו מה חשוב לנו. למשל, מדוע בחרנו להכניס הביתה חפץ מסוים, ולמה כל כך קשה לנו להיפרד מאחר. מה החפצים שלנו מספרים עלינו וכיצד הם מבטאים את האישיות שלנו.